Protokoll hovedstyremøte Snåsa IL                     [image: ]
 
Tid: 	Onsdag 11. februar kl 18.00-20.30
Sted: 	Idrettsbrakka

Til stede: 
Fra AU:
Line Okkenhaug Sjule
Anders Linga (sak 1, 2, 4, 5, 7, 8)
Lina Nøstvold (sak 1, 2, 4, 5, 7, 8)
Ole Johannes Lunde
Halvard Flått
Fra gruppestyrene:
Anette Devik Bomo (Barneidrett)
Morten Hernes (Ski)
Martin Aasum (Friidrett)
Inger Lise Nyås (Trim)
Linda Langnes (Fotball)
Hilde Larssen (Volleyball)
Håvard Overland (Friidrett)
	Sak HS 1/26
Til behandling
	Godkjenning av sakliste og innkalling
Innkalling sendt 3. februar 2026. Sak 10/26 kom etter innkalling var utsendt, men ble ettersendt 5. februar. 

Vedtak: Sakliste og innkalling godkjennes. Line Okkenhaug Sjule og Anette Devik Bomo velges til å signere protokoll.

	Sak HS 2/26
Til behandling
	Godkjenning av protokoll for hovedstyremøte 09.12.2025
Valgt til signering: Line Okkenhaug Sjule og Inger Lise Nyås. 

Vedtak: Protokoll godkjennes og signeres av styrets leder og et styremedlem i fellesskap. 

	Sak HS 3/26
Til orientering
	Statusoppdatering Snåsa Game Fair
Bård Vaag Landsem, Snåsa IL sin styrerrep i SGF AS, gir hovedstyret en statusoppdatering.
2025 - dårlig vær, mye folk. Nesten 10 millioner i omsetning (nesten 4 mill opp fra 2024) Regnskapet er nesten oppgjort, ender på ca 100-200.000 overskudd. Snåsa IL sin andel av dugnadspengene er 227.565. I tillegg utbetales kr 100.000 som ekstra dugnadsgodtgjørelse til hver av eierne. 2026 - utvides med messe fredag fra kl 14. Utfordringer i forhold til dugnadsfolk når dette er siste skoledag, samarbeider med kommunen. Satsingsområder: Barnas Game Fair, fiskekonkurransen, hundeområde. 

Behov for mange frivillige (lagt inn 40 % økning i budsjett på frivilligbetaling). Geir Breide er sjef for vaktorganisering. Håper hovedstyret bidrar som ambassadører for å få med dugnadsfolk. 670.000 til frivilligheten i 2025. Få til nyhetssak med Geir, Leif Erik og Jeger og fisk med fokus på penger tilbake til frivilligheten og fokus på rekruttering av frivillige for 2026. Forbedre plassering dugnadsbod for å gjøre det bedre å ha pause.       

Vedtak: Saken tas til orientering

	Sak HS 4/26
Til orientering
	Fra gruppene
Kort statusoppdatering fra gruppene. 
Vedtak: Saken tas til orientering

	Sak HS 5/26
Til behandling
	Joralf Gjerstad 100-årsmarkering
Forespørsel fra Gjerstadstiftelsen om Snåsa IL ønsker å bidra på familiedag på Finsås lørdag 11. april ved markeringen av Joralfs 100-årsdag. Aktivitetene skal hovedsakelig være friluftsbaserte, samt inkluderende og tilrettelagte for folk med funksjonsnedsettelse. 
Vedtak: Hovedstyret er positiv til initiativet og ber barneidrettsgruppa representere idrettslaget.

	Sak HS 6/26
Til orientering

	Årsmøte i Snåsa IL
Årsmøtedato - mandag 23. mars kl 18.00 i idrettsbrakka.
Gruppelederne har ansvar for å skrive egen årsmelding (frist 25. februar) samt melde inn kandidater til idrettslagets utmerkelser. Mal for årsmelding og oversikt over utmerkelsene er sendt ut på mail. 
Halvard oppdaterer anleggsplanen, gi han beskjed om det er noe som dere ser må oppdateres eller legges til.
Gjermund Eggen er leder i valgkomiteen, og gruppeledere må ha dialog i fht eget verv og resten av styret sitt. 
Påregn et teamsmøte 1-2 uker før årsmøtet for godkjenning av årsmelding, regnskap og budsjett.
Forslag oppdatering organisasjonskart, jamfør årsmøtevedtak 2025.

Vedtak: Saken tas til orientering

	Sak HS 7/26
Til orientering
	Julefest
Resultat julefest overskudd kr 29.166, fordelt på 22 vakter. 
Fordeling vakter:	 
5 Barneidrett	=6630 kr
5 Fotball	=6630 kr
3 Friidrett	=3978 kr
2 Ski	              =2652 kr
1 Orientering	=1326 kr
5 Volleyball	=6630 kr
1 Hovedlaget	=1326 kr

Vedtak: Fordeling av overskudd godkjennes. 

	Sak HS 8/26
Til behandling

	Rentebetingelser
Idrettslaget har samlet sett del penger på konto, bank SMN. Flere grupper har store summer. Vurdere arbeid for bedre rentebetingelser totalt sett, eller ved plasseringskonto for grupper/kontoer som ikke brukes hyppig. 

Vedtak: AU får fullmakt til å jobbe videre med regnskapsfører og SpareBank1 SMN for å få bedre betingelser på de innskuddene som ikke skal benyttes på kort sikt. Forslaget skal presenteres for hovedstyret før endelig vedtak.

	Sak HS 9/26
Til orientering
	Orienteringssaker
· Det er kjøpt inn eget vaskeutstyr i idrettsbrakka. Står på teknisk rom nå. Skal lage vaskeinstruks som henges på kjøkkenet. 
· Lekkasje inn på loftet ved takvindu ved snøsmelting/regn. Taket må vurderes for renovering. Sparebankstiftelsen har formål grendehus i vår, søknadsfrist 10. april. AU ser på dette. 
· Arbeid med ny tråkkemaskin, opplest innspill fra leder i Snåsatråkkutvalget. Ligger på google disk under mappa for hovedstyremøtet.   
· Kvalitetsklubb. Snåsa IL Fotball har utarbeidet en sportsplan under veildning av NFF. Må vedtas av årsmøtet. Legges inn som sak på årsmøtet. 
· Vinterlotteriet, under 30 lodd igjen, ti dager igjen av salget. Salget har gått bra. God jobb i gruppene, folk satte i gang med rodesalg raskt. Tilbakemelding om at det ikke er nødvendig med fordeling under gruppene på vippsen. Vurdere annen organisering av rodesalg, feks 1-2 dager ( a la bøssebæringa), eller begynne med butikksalg. Viktig å få ut informasjon om både rodesalg og butikksalg i avisa. 
· Skigruppa selger nå sin andel i Andorstuggu. Forespørsel fra Bjørgan skianlegg om å kjøpe seg inn, og bli en av tre eiere (med Snåsa skiskytterlag og Grong IL). ET utvalg i skigruppa utreder kostnadene. Gjennomføres møte med styret av Bjørgan så fort som mulig. Et eventuelt kjøp må årsmøtebehandles.        

	Sak HS 10/26
Til behandling
	Søknad om støtte
Volleyballgruppa søker om støtte for J15 til å delta på NM i volleyball i Molde helgen 20.-22.mars.

Jente 15 består av spillere født i 2011, 2012, 2013 og 2014. Det er 10 spillere og to
trenere som skal reise nedover. De planlegger å reise med private biler og har et par
foreldre som stiller opp.

Snåsa IL volleyball søker om kr 20 000 fra Snåsa IL, ca halvparten av lagets NM
utgifter. Laget planlegger å ha en del dugnadsarbeid fremover, målet er å unngå
egenandel for spillere.

Totalt budsjett er kr 39 500.

Vedtak: 
Hovedstyret innvilger søknaden med inntil kr 20.000. 

